Beauvoir ýtti reyndar sjálf undir afskiptaleysi af eigin heimspeki með því að lýsa sér sem hugsuði undir áhrifum af heimspeki Sartre . Beauvoir nam heimspeki við Sorbonne-háskólann og fjallaði lokaritgerð hennar um þýska heimspekinginn Leibniz ( 1646 - 1716 ) . Þessi rit byggja á fyrirbærafræðilegri greiningu á veru manna í heiminum og þeim aðstæðum og félagslegu tengslum sem einkenna hana . Hernám Frakklands af hálfu Þjóðverja í seinni heimsstyrjöldinni opnaði augu Beauvoir fyrir því að til að gera grein fyrir siðfræði félagstengsla mannsins mætti ekki einskorða sig við einstaklinginn og samskipti hans við aðra einstaklinga . Það er undir okkur komið að tryggja efnisleg og pólitísk skilyrði frelsisins . Annarleikinn eða mismunurinn í sambandi manna gerir að verkum að samskipti fela í senn í sér áhættu og vaxtarmöguleika . Simone de Beauvoir og Jean-Paul Sartre . Beauvoir heggur að rótum þessarar eðlishyggju með hinni fleygu setningu að „ maður fæðist ekki kona heldur verður kona “ . Með þessu á hún við að ekki séu til einhverjir eilífir og óbreytanlegir eiginleikar sem einkenni allar konur á öllum tímum og öllum stöðum heldur eru það öðru fremur menningin og samfélagið sem móta kynin og skilgreina eiginleika þeirra . Með greiningu sinni bjó Beauvoir í haginn fyrir síðari tíma aðgreiningu félagsmótunarkenninga á kyni og kyngervi . Bók hennar um öldrun sem var ein fyrsta fræðilega úttektin á þessu aldursskeiði er greining á hvernig roskið fólk og aldrað er útsett „ öðrun “ og „ jöðrun “ . Beauvoir boðar að gagnkvæm viðurkenning milli hópa og milli kynjanna sé möguleg . Samskipti ástarinnar einkennast af því að gefa sig öðrum á vald sem opinberar áhættu , varnarleysi og það sem Beauvoir nefnir ákall . Þetta ákall er siðferðilegs eðlis vegna þess að það er ákall um að virða mennsku hins og sýna honum réttlæti . Í veröld þar sem allstaðar er að finna vanvirðingu , kúgun og misnotkun þeirra sem lenda í stöðu „ hins “ er heimspekileg greining Beauvoir eitt allsherjarákall um heim sem getur hafið sig upp yfir ofbeldi gagnvart öllum þessum „ hinum “ .